28/06/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Notificación de resolución

Examinado o expediente instruído a solicitude de Eólica Galenova, S. L., con enderezo para os efectos de notificacións na Paseo de la Castellana, 140 - planta 12.ª, 28046 Madrid, sobre a aprobación do proxecto de execución do parque eólico Pedrarrubia, situado nos concellos de Carballo e A Laracha, na provincia da Coruña, resultan os seguintes ANTECEDENTES DE FEITO PRIMEIRO. Con data 26 de setembro de 2002 a Consellería de Industria e Comercio resolveu aprobar o Plan Eólico Estratéxico (PEE) presentado pola empresa Enviroil Galicia S. A. e a empresa Unitec Técnicas Unidas, S. L., denominado PEE Enviroil-Unitec, referido ás áreas recollidas no anexo I da devandita resolución, coa previsión de potencia de 96 MW nas áreas do P. E. Estratéxico de Enviroil Galicia, S. A. e 19 MW nas áreas do P. E. Estratéxico de Unitec Técnicas Unidas, S. L. Esta resolución publicouse no Diario Oficial de Galicia n.º 215, do 7 de novembro de 2002. SEGUNDO. O 7 de xuño de 2005, a Consellería de Innovación, Industria e Comercio resolveu autorizar a transmisión dos dereitos e obrigas dimanantes do PEE Enviroil Galicia S. A. a favor da mercantil Eólica Galenova, S. L. TERCEIRO. Por resolución do 30 de xuño de 2006 da Consellería de Innovación e Industria autorizouse a segregación do proxecto presentado conxuntamente por Enviroil-Unitec para instalar un parque eólico de 45 MW na área de investigación denominada Alto do Lendo. CUARTO. Por resolución do 15 de novembro de 2006 da Consellería de Innovación e Industria autorizouse a Eólica Galenova, S. L. o traslado dos 26 MW que Ile correspondían dentro da área Alto do Lendo. QUINTO. Con data 29 de decembro de 2006, Wisdom Gavaldon Carrate, actuando en nome e representación de Eólica Galenova, S. L. presenta solicitude de autorización administrativa, aprobación do proxecto de execución, aprobación do proxecto sectorial de incidencia supramunicipal, e recoñecemento de instalación acollida ao réxime especial de produción de enerxía eléctrica das instalacións do Parque Eólico Pedrarrubia, para unha potencia total de 26 MW, de acordo co establecido no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, o Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e o Real Decreto 436/2004, do 12 de marzo, polo que se establece a metodoloxía para a actualización e sistematización do réxime xurídico e económico da actividade de produción de enerxía eléctrica en réxime especial. SEXTO. Por acordo do 8 de febreiro de 2007 da Delegación Provincial da Consellería de Innovación e Industria da Coruña, someteuse a información pública para estudio ambiental, autorización, aprobación do proxecto de execución e proxecto sectorial das instalacións que comprende o proxecto do Parque Eólico Pedrarrubia, publicándose no Diario Oficial de Galicia do 29 de marzo de 2007, no Boletín Oficial da Provincia da Coruña do 12 de marzo de 2007, no xornal La Voz de Galicia do 11 de abril de 2007, e no taboleiro de anuncios dos concellos de Carballo e A Laracha (A Coruña), así como nas dependencias da Delegación Provincial da Coruña da Consellería de Medio Ambiente e Desenvolvemento Sostible. As características básicas do proxecto son as seguintes: Peticionario: Eólica Galenova S. L. R/ Velázquez, 46 - andar 6.º. 28001-Madrid Situación: concellos de Carballo e A Laracha (A Coruña). Potencia: 26 MW. Área de afección: Características técnicas do parque eólico, infraestrutura eléctrica de xeración, transformación e interconexión: – 13 aeroxeradores de 2.000 kW de potencia nominal unitaria montados sobre fuste tubular metálico de 80 m de altura e rotores de 93 m de diámetro. – 13 transformadores, situados no interior dos fustes de 2.100 kVA e tensións de 0,69/30 kV. – Rede eléctrica subterránea de media tensión a 30 kV para interconexión dos aeroxeradores e estes coa subestación transformadora. – Subestación transformadora intemperie equipada con transformador de 32 MVA e relación de transformación 30/132 kV, celas de media tensión 30 kV, transformador de servizos auxiliares, aparellos de medida, protección, telemando e telecontrol. SÉTIMO. Con data 21 de xaneiro de 2008, a Delegación Provincial da Consellería de Innovación e Industria da Coruña emitiu informe favorable sobre o proxecto de execución do Parque Eólico Pedrarrubia. OITAVO. O 19 de setembro de 2008, a Dirección Xeral de Calidade e Avaliación Ambiental emitiu a Declaración de Impacto Ambiental correspondente ao parque eólico Pedrarrubia, que se publicou no DOG do 19 de xaneiro de 2009 por resolución da Dirección Xeral de Industria, Enerxía e Minas do 24 de novembro de 2008. NOVENO. O 22 de abril de 2009, a Sección de Minas da Delegación Provincial da Consellería de Innovación e Industria da Coruña certifica a existencia de dereitos mineiros vixentes que afectan á área de afección do parque eólico Pedrarrubia:  Autorización de aproveitamento de augas termais “Virgen de la Estrella” n.º 504, titular Baños Viejos de Carballo, S. L.  Solicitude de Permiso de Investigación “Monte Mina” n.º 6993, titular Río Narcea Gold Mines, S. A. DÉCIMO. Con data 8 de xuño de 2009, a Dirección Xeral de Industria, Enerxía e Minas abriu o trámite de compatibilidade entre o parque eólico Pedrarrubia, e os dereitos mineiros citados no antecedente de feito anterior. DÉCIMO PRIMEIRO.0 5 de outubro de 2009, Eólica Galenova, S. L. presenta o documento “Adenda ao Proxecto de Execución do Parque Eólico Pedrarrubia”, na que se define o modelo de aeroxerador a instalar, Vestas V90, así como o axuste na posición do aeroxerador n.º 3 para cumprir co establecido na declaración de impacto ambiental formulada o 19 de setembro de 2008. DÉCIMO SEGUNDO. Con data 6 de outubro de 2009 a Subdirección Xeral de Recursos Minerais emite informe en relación coa colisión de actividades no que se recolle que o permiso de investigación Monte Mina n.° 6.993, aínda non foi outorgado, pero que en todo caso non habería interferencia entre as labores de investigación proxectadas e a instalación do parque eólico. E no caso do aproveitamento de augas “Virgen de la Estrella” n.º 504 obsérvase unha superposición da poligonal do parque eólico de Pedrarrubia coa zona de restricións mínimas do perímetro de protección da devandita autorización de aproveitamento, situándose os aeroxeradores e infraestruturas eólicas asociadas fora das tres zonas de protección (máximas, mínimas e medias) do perímetro de protección do aproveitamento de augas “Virgen de la Estrella” n.º 504. DÉCIMO TERCEIRO. Con data 19 de novembro de 2009, a Dirección Xeral de Sostibilidade e Paisaxe informa favorablemente o proxecto sectorial do parque eólico Pedrarrubia. DÉCIMO CUARTO. Con data 26 de novembro de 2009 a empresa promotora achega a esta dirección xeral documentación complementaria, consistente na “Adenda n.º 2 ao Proxecto de execución do parque eólico Pedrarrubia”, solicitando a modificación da poligonal do parque eólico co obxecto de desafectar ao aproveitamento de augas termais “Virgen de la Estrella” n.º 504, titularidade de Baños Viejos de Carballo, S. L., quedando as coordenadas xeográficas do seguinte xeito: DÉCIMO QUINTO.0 1 de decembro de 2009, a Dirección Xeral de Industria, Enerxía e Minas resolve autorizar administrativamente e recoñecerlle a condición de instalación acollida ao réxime especial de produción de enerxía eléctrica ao proxecto do parque eólico Pedrarrubia, emprazado nos concellos de Carballo e A Laracha. Nesta resolución, publicada no DOG n.º 32 do 17 de febreiro de 2010, deuse resposta ás alegacións presentadas durante o período de exposición pública descrito no antecedente de feito sexto. DÉCIMO SEXTO.0 26 de maio de 2010, Eólica Galenova, S. L. presenta a “Adenda n.º 3 ao Proxecto de execución do parque eólico Pedrarrubia. Abril 2010” a efectos de definir os axustes definitivos no trazado do acceso ao aeroxerador n.º 3. DÉCIMO SÉTIMO.0 1 de xullo de 2010, Eólica Galenova, S. L. presenta documentación acreditativa da contratación do terreo ocupado polo aeroxerador n.° 3 como consecuencia do axuste na posición do mesmo recollida na Adenda ao Proxecto de Execución presentada pola devandita sociedade o 5 de outubro de 2009. DÉCIMO OCTAVO. Con data 1 de xullo de 2010, a Xefatura Territorial da Consellería de Economía e Industria da Coruña emite informe sobre as Adendas n.º 1, 2 e 3 ao proxecto de execución do parque eólico de referencia. FUNDAMENTOS DE DEREITO PRIMEIRO. –A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas e co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia. SEGUNDO. –No expediente instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. TERCEIRO. –O proxecto de execución do parque eólico Pedrarrubia cumpre o establecido na regulamentación técnica aplicable ao efecto, tal como se recolle nos informes referidos nos antecedentes de feito sétimo e décimo sétimo. CUARTO. –De acordo co artigo 115 do Real Decreto 1955/2000, do 1 de decembro, as solicitudes de autorización administrativa e de aprobación do proxecto de execución poderán efectuarse de maneira consecutiva, coetánea ou conxunta. De acordo co que antecede, no exercicio das competencias que teño atribuídas RESOLVO Aprobar o proxecto de execución do parque eólico Pedrarrubia, composto polos documentos “Proxecto de Execución Parque Eólico Pedrarrubia”, asinado polo enxeñeiro industrial Castor Casas Tojo e visado polo Colexio Oficial de Enxeñeiros Industriais de Galicia (Delegación de Santiago) o 5 de decembro de 2006 co número 819/06, e polas Adendas números 1, 2 e 3, asinadas polo enxeñeiro industrial Eduardo Ardila Ortuño, e visadas polo Colexio Nacional de Enxeñeiros do ICAI o 19 de agosto de 2009, co número 2265/09, o 19 de novembro de 2009, co número 3300/09, e o 19 de abril de 2010, co número 0910/10, respectivamente, de forma que as características do proxecto quedan definidas como se describe a continuación: Peticionario: Eólica Galenova S. L., Enderezo: Paseo de la Castellana, 140 - planta 12.ª, 28046 Madrid Situación: Concellos de Carballo e A Laracha (A Coruña). Potencia: 26 MW. Produción neta: 63.660 MWh/ano. Orzamento: 20.031.804,02 €. Área de afección: Posicións dos aeroxeradores: Características técnicas da infraestrutura eléctrica de xeración, transformación e interconexión: – 13 aeroxeradores tipo Vestas V90 de 2.000 kW de potencia nominal unitaria montados sobre fuste tubular metálico de 80 m de altura e rotores de 90 m de diámetro. – 13 transformadores, situados no interior dos fustes de 2.100 kVA e tensións de 0,69/30 kV. – Rede eléctrica subterránea de media tensión a 30 kV para interconexión dos aeroxeradores e estes coa subestación transformadora. – Subestación transformadora intemperie equipada con transformador de 32 MVA e relación de transformación 30/132 kV, celas de media tensión 30 kV, transformador de servizos auxiliares, aparellos de medida, protección, telemando e telecontrol. A presente autorización axustarase ao cumprimento das seguintes condicións: 1. Para os efectos de garantir o cumprimento das súas obrigas, Eólica Galenova, S. L. deberá constituír, no prazo de 30 días a contar desde o día seguinte ao da notificación da presente resolución, unha fianza de 400.636,08 €, importe correspondente ao 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano substantivo outorgante da autorización deberá fixar a contía dos avais, por proposta do órgano ambiental. Na Declaración de Impacto Ambiental do 19 de setembro de 2008, proponse, para o aval ambiental en fase de obras, un importe de 150.239 €, polo que Eólica Galenova, S. L. deberá constituír, no prazo de 30 días a contar desde o día seguinte ao da notificación da presente resolución, unha fianza polo citado importe. A dita fianza, que terá as características establecidas no artigo 2 do Decreto 445/1996, do 7 de novembro, constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no proxecto de execución do parque eólico que por esta resolución se aproba, cun orzamento de 20.031.804,02 €. 4. Para introducir modificacións nas instalacións que afecten a datos básicos do proxecto será necesaria a previa autorización da Consellería de Economía e Industria. Porén, o Departamento Territorial da Coruña desta Consellería poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. 0 prazo para a posta en marcha das instalacións que se autorizan será de doce meses, contados a partir da data de ocupación dos terreos. Unha vez construídas as instalacións autorizadas e con carácter previo a súa posta en marcha, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.6. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG n° 37, do 23 de febreiro de 2009). 7.0 parque eólico que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.8. No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, Eólica Galenova, S. L. deberá adoptar as medidas necesarias para devolverlle á recepción do sinal as anteriores condicións de calidade.9. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por calquera outra causa excepcional que o xustifique.10. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 7 de xuño de 2011. O director xeral de Industria, Enerxía e Minas Ángel Bernardo Tahoces